Diari Oficial de la Generalitat Valenciana


Sumari del DOGV 9903, del 29-07-2024 (2024/7498)

RESOLUCIÓ de 18 de juliol de 2024, per la qual es concedixen les subvencions en matèria de projectes de suport a les associacions de persones consumidores en l'àmbit de la seguretat alimentària.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7498

CVE
:   ZRQZ-X-2619-1279

Data del document
:   18-07-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública
    * consum
    * consum alimentari

De conformitat amb el que disposa l’article 9 de l’Orde 1/2019, de 28 de febrer, de la Conselleria de Sanitat Universal i Salut Pública, per la qual s’establixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l’òrgan competent per a dictar les resolucions és la persona titular de la direcció general amb competències en matèria de salut pública, que actua per delegació de la persona titular de la Conselleria de Sanitat.

Per la Resolució d’11 de març de 2024, de la Conselleria de Sanitat, es va efectuar la convocatòria de les ajudes en matèria de projectes de suport a les associacions de persones consumidores en l’àmbit de la seguretat alimentària (DOGV 9817, 27.03.2024).

Per la Resolució de 10 d’abril de 2024, de la directora general de Salut Pública, de la Conselleria de Sanitat, es nomenen les persones que formaran part de la Comissió Avaluadora.

En data 2 de maig de 2024 es publica en el web de la Conselleria de Sanitat i en la seu electrònica de la Generalitat la llista provisional de sol·licituds admeses i excloses, i es concedix un termini de deu dies per a l’esmena per part de les entitats interessades.

Havent finalitzat el termini per a esmenar sol·licituds, la Comissió Avaluadora, mitjançant un acord de data 20 de maig de 2024, publica en el web de la conselleria esmentada la llista definitiva de sol·licituds admeses i excloses el 20 de maig de 2024.

En data de 28 de maig de 2024 es publica en el web de la Conselleria de Sanitat la proposta de resolució provisional de concessió de les subvencions i es concedix a les entitats interessades un termini de deu dies per a formular al·legacions.

Finalitzat el termini per a formular al·legacions i vista l’acta de la Comissió Avaluadora de data 18 de juny de 2024 que finalitza el procés d’avaluació,

RESOLC

*Primer*

Concedir les ajudes a les entitats que es detallen en l’annex I per a projectes de suport a les associacions de persones consumidores en l’àmbit de la seguretat alimentària, per un import global de 30.000 € (trenta mil euros), amb càrrec al programa pressupostari de la Conselleria de Sanitat 413A00, del capítol IV, codi línia comptable S0149, per a l’exercici 2024.

*Segon*

D’acord amb la puntuació obtinguda per les entitats que han superat la puntuació mínima que dona dret a la subvenció, es detallen en l’annex I les entitats beneficiàries amb l’import total de la subvenció concedida.

*Tercer*

S’inclou un annex II amb el desglossament de les puntuacions obtingudes.

*Quart*

Qualsevol entitat beneficiària podrà renunciar a la subvenció concedida amb anterioritat al deslliurament dels fons, de manera expressa i per qualsevol mitjà que permeta la seua constància. En el cas que es produïsca la renúncia d’algun dels beneficiaris a la subvenció, es procedirà d’acord amb el que establix l’article 13 de l’esmentada Orde 1/2019 de bases reguladores.

*Quint*

D’acord amb el que establix l’article 169.3 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, es realitzarà un control administratiu sobre la totalitat de les subvencions concedides. Igualment s’exigirà, entre els mesos de gener i febrer de l’exercici pressupostari següent al pla de control, un informe sobre l’efectiva i correcta realització de l’activitat subvencionada i el compliment de la finalitat per a la qual es va concedir la subvenció.

*Sext*

El termini i la forma de presentació de la justificació de les subvencions seran els que establix l’article 15 de l’esmentada Orde 1/2019 de bases reguladores.

*Sèptim*

S’hauran de complir les obligacions de publicitat derivades del que disposen els articles 4 i 5 de la Llei 1/2022, de 13 d’abril, de la Generalitat, de transparència i bon govern de la Comunitat Valenciana; el capítol 2 de la Llei 19/2013, de 9 de desembre, de transparència, accés a la informació pública i bon govern, i l’article 18 de la Llei 38/2003, de 17 de novembre, general de subvencions.

Esta informació podrà publicar-se en el portal web de l’entitat o bé a través de la plataforma TEP - Transparència Entitats Privades, de GVA Oberta (<https://gvaoberta.gva.es/va/tep).>

Contra esta resolució, que esgota la via administrativa, es podrà interposar un recurs potestatiu de reposició en el termini d’un mes a comptar de l’endemà de la seua notificació o impugnar-se directament davant de l’orde jurisdiccional contenciós administratiu, de conformitat amb el que disposa l’article 123 la Llei 39/2015, d’1 d’octubre, del procediment administratiu comú de les administracions públiques.

  

València, 18 de juliol de 2024

(p. d. Orde 1/2019, de 28 de febrer; DOGV 8503, 11.03.2019 i Resolució 27.02.2024; DOGV 9802, 05.03.2024)

Ruth Uso Talamantes

Directora general de Salut Pública

Esta disposició conté annexos. Consulteu-ne la versió en PDF.